Brave Fencer Musashi

Brave Fencer Musashi () on Squaren kehittämä ja julkaisema roolipeli. Peli on julkaistu vuonna PlayStationille. Pelin seuraaja on vuonna 2005 PlayStation 2:lle ilmestynyt Musashi: Samurai Legend. Brave Fencer Musashin taistelut käydään reaaliajassa kolmiulotteisissa ympäristöissä. Suurin osa pelin vuoropuheluista esitetään ääninäyteltynä. == Juoni == Pelaajan ohjaama päähenkilö on nuori Musashi. Hänet on kutsuttu Allucaneetin kuningaskuntaan, jonka hänen on määrä pelastaa Thirstquencher-imperiumin valtausyrityksiltä. Maan prinsessa on aluksi kuitenkin pettynyt huomatessaan, ettei hänen auttajansa olekaan legendaarinen Brave Fencer Musashi, joka kukisti Allucaneetia uhanneen Pimeyden velhon 150 vuotta sitten. Siitä huolimatta Musashille annetaan aseeksi Fusion-niminen miekka. Hänen ensimmäisenä tehtävänään on löytää aiemmin Brave Fencerin käyttämä Hohteen miekka Lumina, jota havittelevat myös Thirstquencherin sotajoukot. Saatuaan Luminan käyttöönsä Musashi taistelee molemmilla miekoillaan kaikkia Allucaneetia koskevia vaaroja vastaan, joita ovat esimerkiksi puoliksi zombeja ja puoliksi vampyyrejä olevat vambee-hiviöt. Parantaakseen Luminan voimia ja omia kykyjään hän pyrkii myös löytämään viisi eri taikakääröä. == Arvosteluja == Brave Fencer Musashi sai pääosin hyviä arvioita. PlayStation: The Official Magazine ja GamePro -lehdet antoivat pelille arvosanan 4.5/5; Official U.S. PlayStation Magazinelta ja Electronic Gaming Monthlylta peli taas sai noin 80 % maksimipisteistä. IGN.comin arvostelussa oltiin hyvin tyytyväisiä Brave Fencer Musashiin. Pelin parhaimpina puolina mainittiin erityisesti musiikki, visuaalinen esitys sekä pelaaminen; tosin läpipeluun jälkeen ei pelillä ollut juurikaan uudelleenpeluuarvoa. Ääninäyttelyä kuvailtiin ärsyttäväksi, vaikka muilta osin äänipuoli oli hyvää tasoa. Pelin sanottiin myös olevan yksi vuoden 1999 parhaista PlayStation-julkaisuista. GameSpotin James Mielke piti Brave Fencer Musashia Squaren viimeaikaisista peleistä onnistuneimpana kehuen hyvin toteutettua grafiikkaa ja ohjausta. Hänestä ei ollut myöskään huono asia, että pelin painotus oli erikoistehosteiden sijasta itse pelaamisessa. Tuloksen 7.7/10 antanut Mielke päätti arvionsa seuraaviin sanoihin: "Zeldaa peli ei päihitä, mutta tarjonnallaan se hyvittää kaikki huonot puolensa". == Ääninäyttelijät == === Japani === * Rika Matsumoto: Musashi * Etsuko Kozakura: Prinsessa Fillet * Ikuo Nishikawa: Urute * Kotono Mitsuishi: Brandy * Ikue Otani: Topo * Koichi Yamadera: Ed * Chafurin: Ben * Kenichi Ogata: Tequila * Akio Ohtsuka: Jean Walker * Yuko Miyamura: Liquer * Koichi Kitamura: Yukkeru * Shigeru Chiba: Boldor * Sukekiyo Kameyama: Harchinose * Shinobu Adara: Kojiro * Masashi Ebara: Pimeyden velho === Englanti === * Mona Marshall: Musashi * Sandy Fox: Prinsessa Fillet * Steven Jay Blum: Colonel Jon Capricciola (Jean Walker) * Gary Michaels: Rootrick (Boldor) * Lia Sargent: Bubbles (Brandy) * Bambi Darro: Gingerelle (Liquer) * George C. Cole: Fuhrer Flatski (Tequila) * Kirk Thornton: Ed * Joe Romersa: Ben * J. Cooper: Topo * Barbara Goodson: Kojiro * William Knight: Steward Ribson * Wendee Lee: Wanda * Dorothy Elias-Fahn: Jam * Mary Elizabeth McGlynn: Hilda == Lähteet == == Aiheesta muualla == * Luokka:Tietokoneroolipelit Luokka:PlayStation-pelit Luokka:Vuoden 1998 videopelit Luokka:Square Enixin videopelit